paragraph_text: Rođen je u Predavcu kraj Bjelovara, 1. studenog 1901. godine u obitelji zemljoradnika. Završio je gimnaziju u Bjelovaru 1917. godine, a Učiteljsku školu u Zagrebu 1921. godine. Bio je učitelj u Jasenovcu, Jakuševcu i Opatincu, potom je od 1928. do 1930. učitelj u građanskoj školi u Ludbregu, od 1930. do 1941. u Vježbaonici Visoke pedagoške škole u Zagrebu, kratko 1941. u Gospiću te od 1941. do 1943. u Prvoj muškoj građanskoj školi u Zagrebu. Uz učiteljski rad, nastavio je obrazovanje i završio Visoku pedagošku školu u Zagrebu 1941. godine. Od 1943. učitelj je Vježbaonice Visoke pedagoške škole u Zagrebu,<ref>https://hbl.lzmk.hr/clanak.aspx?id=6012 Preuzeto 13. kolovoza 2022. a od 1948. i njezin direktor. Danas je na tom mjestu Osnovna škola Izidora Kršnjavija u Zagrebu.<ref>http://os-ikrsnjavi-zg.skole.hr/skola/povijest Preuzeto 13. kolovoza 2022. Diplomirao je pedagogiju na Filozofskom fakultetu u Zagrebu 1946. godine.